بلبل افندى

بلبل افندى هو فيلم فيلم مزيكا كوميدى مصرى تم إنتاجه سنة 1948، قصة وسيناريو وحوار و إخراج حسين فوزى و بطولة فريد الأطرش و صباح و اسماعيل ياسين و حسن فايق و مختار عثمان.

 قصة الفيلم 
كواكب (صباح) ممثلة متعالية، متعجرفة ومتجوزه من الرجل المسن محب (حسن فايق) وتعيش معاهم إبنته وفاء (سميحة توفيق) المخطوبة للشاب منير (كمال حسين) وتعاملها ك مرات أم، وهى تخون زوجها مع عشيقها عبداللطيف عبدالعال (استيفان روستى) النصاب المنتحل شخصية عزيز بيه، و هو يحتال عليها لإبتزازها بمساعدة مراته ألمحتالة زنوبه الإسكندرانية (انصاف عبد المقصود). تفتعل كواكب أزمة مع المخرج محروس (مختار عثمان)وتترك له الفيلم وترحل، لكن مساعده جميل (على عبد العال) يعده بإحضار بنت إسمها بطه (صباح) تشبه كواكب تمام، يمكنها أن تكمل الفيلم بدون ما يلحظ واحد من كده. كانت بطه تعيش مع امها (فتحيه محمود) وتعمل فى مصنع الشوربجى للملابس الحريمي، ومخطوبه لبلبل أفندى (فريد الأطرش) البائع المتجول للأمشاط والحلقان ومستلزمات البنات. قام جميل بإعداد بطه علشان تكون زى كواكب فى طريقة كلامها ومشيتها وتسريحة شعرها لحد خدع فيها المخرج نفسه، وقامت بطه بإستكمال الدور. فى الوقت نفسه قررت كواكب الهرب مع عشيقهالالأقصر، بعد ان أخذت كل مجوهراتها، وتركت خطابا لزوجها محب تخبره انها قررت ترك البيت له ولإبنته وفاء،و ده أصابه بأزمة قلبية حادة، قررت على إثرها ابنته وفاء الاتصال بكواكب والاعتذار لها، ذهبت لمكان التصوير وظنت ان بطه هى مرات ابيها، فلما علمت الحقيقة طلبت منها ان تمثل دور كواكب لحد يشفى محب بيه من مرضه. وافقت بطه على القيام بالدور الانسانى، لكن بلبل افندى اعترض، فلما هددته بطه بفسخ الخطبة وافق، وللإسراع بإنهاء المهمة، ذهب يبحث عن كواكب لإعادتها لزوجها محب. وبالطريق دهست بلبل سيارة يقودها الاستاذ بندق (اسماعيل ياسين) ولكى لا يشكوه للبوليس طلب منه ان يصحبه بسيارته فى رحلة البحث عن كواكب، لحد علم انها فى الأقصر فسافر ورائها. علم بلبل ان عزيز يخدع كواكب هو ومراته لكى يسرقا مصاغها، واتصل بيها و أخبرها بذلك، بعدين صحبها لترى عزيز بنفسها مع مراته زنوبة وهم يتآمرون عليها، وتمكن بلبل بمساعدة بندق من استرداد المصاغ لكن كواكب شعرت بالندم بعد ان فقدت زوجها محب وخدعها حبيبها عزيز فإنتحرت، وتركت ورقة كتبت فيها سبب انتحارها، لكن عزيز أخفى الورقة، لتلتصق التهمة ببلبل أفندي، الذى طارده البوليس و أخفاه المخرج محروس شريطة ان يغنى فى فيلمه مع بطه. حاول البوليس القبض على بلبل لكن محب بيه بعد ان شفى من أزمته الصحية كشف للبوليس عن الخطاب الموجود بجيب عزيز عن انتحار كواكب، وتعرف البوليس على النصابين عبد اللطيف عبد العال ومراته زنوبه الإسكندرانيه وقبض عليهما.

 اعداد 
 تأليف المخرج حسين فوزى

 اخراج المخرج حسين فوزى

 انتاج نحاس فيلم

 تمثيل 
 فريد الأطرش (بلبل)
 صباح (بطة - كواكب)
 اسماعيل ياسين (بندق)
 حسن فايق (محب بك)
 مختار عثمان (أستاذ محروس المخرج)
 استيفان روستى (عزيز)
 سميحه توفيق (وفاء)
 كمال حسين (منير)
 فتحيه محمود (أم بطه)
 ثريا فخرى (بهيجه هانم)
 على عبد العال (جميل مساعد المخرج)

 اغانى الفيلم 
 حطه يا بطه
 فين عهد حبك
 أنا بلبل
 أنا قلبى بيقول لى .. دويتو
 غالى يا بوى جد عليه
 يا شادى بالألحان يا نغم ألوان
 ح اغنى يا دنيا

 مصادر 

تصنيف:افلام فريد الأطرش
تصنيف:سينما
تصنيف:سينما مصريه
تصنيف:فن مصرى